Държавен вестник, бр. 97, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  97
(3) Дирекция „Социално подпомагане“ 
извършва служебна проверка за съдимостта 
на лицата с българско гражданство.
(4) Когато лицето е с чуждо гражданство, 
представя и документ, удостоверяващ, че 
отговаря на условията за осиновяване съглас­
но законодателството на държавата, чийто 
гражданин е.
(5) Документите по ал. 1 на хартиен носител 
се съхраняват от лицето и се предоставят от 
него при поискване и необходимост. 
Чл. 17. (1) Заявлението по чл. 15 и доку­
ментите по чл. 16 се разглеждат в 10-дневен 
срок от получаването от длъжностните лица 
по чл. 5, ал. 3.
(2) При установяване на пропуски в до­
кументите или несъответствия се определя 
срок до 7 дни и се дават указания за отстра­
няването им, а при необходимост се изисква 
уточняване на наличната и предоставяне на 
допълнителна информация.
(3) В срок до три дни от изтичане на 
срока по ал. 1 и до три дни от отстраняване 
на пропуските и несъответствията по ал. 2 
заявлението и документите се изпращат от 
длъжностните лица по чл. 5, ал. 3 на дирек­
ция „Социално подпомагане“ по настоящия 
адрес на лицето. 
Чл. 18. (1) В срок до 4 месеца от получава­
нето на заявлението по чл. 15 и документите 
по чл. 16 дирекция „Социално подпомагане“ 
по настоящия адрес на лицето извършва 
социално проучване за годността му да 
осинови дете. 
(2) В случай че желаещите да осиновят са 
съпрузи, дирекция „Социално подпомагане“ 
извършва социално проучване на всеки от 
съпрузите.
(3) Социалното проучване се извършва от 
определен от директора на дирекция „Соци­
ално подпомагане“ социален работник. При 
необходимост в извършването на социалното 
проучване директорът включва и други спе­
циалисти от дирекцията.
(4) Проучването включва:
1. най-малко три срещи с лицето, което 
желае да осинови;
2. най-малко едно посещение в дома на 
желаещия да осинови, в който ще бъде от­
глеждано детето и в който трябва да бъде 
гарантирана безопасна и сигурна среда за 
отглеждането му;
3. най-малко една среща с членовете на 
семейството на лицето, което желае да оси­
нови дете; 
4. най-малко една среща с други лица, кои­
то живеят в дома на кандидат-осиновителя; 
5. най-малко една среща с лицата, дали 
препоръки.
(5) Дирекция „Социално подпомагане“ 
насочва осиновяващия към лицензиран 
доставчик на социални услуги за подкрепа 
и обучение по програма, утвърдена от ми­
нистъра на труда и социалната политика по 
предложение на председателя на Държавната 
агенция за закрила на детето и изпълни­
телния директор на Агенцията за социално 
подпомагане в едномесечен срок от получа­
ване на заявлението по чл. 15 и документите 
по чл. 16. Програмата за обучение включва 
най-малко 50 часа.
(6) Доставчикът на социалните услуги по 
ал. 5 изготвя доклад до дирекция „Социално 
подпомагане“ за резултатите от проведеното 
обучение и предоставените услуги, който съ­
държа и становище относно представянето на 
осиновяващия. Неразделна част от доклада 
е и изготвена от доставчика специализирана 
психологическа оценка и оценка на мотива­
цията на кандидата да осинови дете.
Чл. 19. (1) За резултатите от социалното 
проучване дирекция „Социално подпомагане“ 
изготвя доклад по образец съгласно приложе­
ние № 9 относно годността на лицето да оси­
нови дете при условията на пълно осиновяване, 
който задължително съдържа информацията 
по чл. 15 и 16, както и информация за:
1. проведените срещи с лицето, което желае 
да осинови, и с лицата по чл. 18, ал. 4, т. 3 и 4;
2. посещенията в дома на лицето, което 
желае да осинови;
3. проведените срещи с лицата, дали пре­
поръки;
4. резултатите от проведеното обучение 
по чл. 18, ал. 5 и специализирана психологи­
ческа оценка на осиновяващия и оценка на 
мотивацията на кандидата да осинови дете, 
изготвени от доставчика на социалните услуги; 
5. други обстоятелства от значение за пре­
ценката на годността на лицето да осинови 
дете.
(2) В случаите, когато осиновяващият не е 
български гражданин, в доклада се отразяват 
и данните от документа, удостоверяващ, че 
лицето отговаря на условията за осиновяване 
съгласно законодателството на държавата, 
чийто гражданин е.
(3) В доклада по ал. 1 се дава заключение 
относно годността на лицето, което желае 
да осинови, и се прави мотивирано предло­
жение за издаване на разрешение или отказ 
за издаване на разрешение за вписване в 
информационната система по чл. 83, ал. 1 от 
Семейния кодекс.
(4) Докладът по ал. 1 се предоставя на 
лицето чрез Електронната платформа за 
кандидатстване за осиновяване на деца при 
условията на пълно осиновяване.